Хра злоу ахҭысқәа: Амҷԥҳа аинформациатә политика ароль иазкны
Германиа иҟоу Аԥсны ахаҭарнак Хьыбла Амҷԥҳа арадио Sputnik аефир аҿы Аԥсны адәныҟатәи аусқәа рминистрра амедиацентр аартра ахҳәаа алҭеит, иахьатәи аамҭаз аинформациатә политика аҵакы далацәажәеит.
Аԥсны адәныҟатәи аусқәа рминистрра аҽазнархиоит амедиацентр аартра, иара хықәкы хадас иамоуп Аԥсны апозициа Жәларбжьаратәи аинформациатә политикаҿ арӷәӷәара.
"Аинформациа ароль ӷәӷәа амоуп аԥсҭазаараҿы. Уи ауаа рызнагара мариахеит, убри аҟнытә ажәабжь секундк ала адунеи иахыҵәоит, ҳәарада, убри азы амч иамоу акырынтә иӷәӷәахеит. Аҵак ду амоуп аинформациа рызнагашьагьы. Иара ахаҭа ҽеимзаргьы, ауаа рхы иҭагалан, агәра дырганы аҟаҵашьа ианақәшәа, ирылаҵәоит. Гәаҳәарыла иҳадаҳкылеит амедиацентр аартра, избанзар ари азҵаара ихадароу зҵаароуп ҳара ҳзы аҳәаанырцәтәи аполитика ҳаналацәажәо. Ҳара зегьы ҳамчқәа еибыҭаны, атәыла ахаҭарнакцәа, ҳадгылоит ари аус", - ҳәа еиҭалҳәеит Амҷԥҳа.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.